கேள்வி: சூழலியல் திறனாய்வு - வரையறை பற்றி தகவல் சொல்.
பதில்: பிற 'அரசியல்' திறனாய்வுகளுடன் ஒப்பிடுகையில், சூழலியல் திறனாய்வின் அற, மெய்யியல் நோக்கங்களைப் பற்றிக் குறைந்தளவு சர்ச்சைகளே உள்ளன. இருப்பினும் அதன் வரம்பானது இயற்கை எழுத்து, புனைவியம் செய்யுள், ஆகம இலக்கியம் ஆகியவற்றிலிருந்து விரிவடைந்துள்ளது. தொலைக்காட்சி, நாடகம், விலங்குக் கதைகள், கட்டிடக்கலைகள், அறிவியல் விவரிப்புகள் மற்றும் தனிச்சிறப்புடைய இலக்கிய நூல்கள் ஆகியவற்றைச் சேர்த்துக்கொண்டுள்ளது. அதேசமயத்தில் இலக்கிய, சமூக, அறிவியல் ஆய்வுகளைச் சேர்ந்த பிற துறைகளிலிருந்து வழிமுறைகளையும் கோட்பாட்டளவில் தகவலறிந்த அணுகுமுறைகளையும் கட்டற்றுக் கடன்வாங்கியுள்ளது. சூழலியல் திறனாய்வு என்பது ''"இலக்கியத்திற்கும் உருவுள்ள சுற்றுச்சூழலுக்கும் இடையிலான உறவைப் பற்றிய ஆய்வு''", எனத் தன் செயல்பாட்டு வரையறையை செரில் கிளாட்ஃபெல்ட்டி, ''வாசிப்புநூ''லில் முன்வைக்கிறார். மேலும் "''குறைமதிப்பீடு பெற்ற இலக்கியவகையான இயற்கை எழுத்துக்கு''" தொழில்முறைத் தகுதியை மீட்டுத்தருவது இவ் வணுகுமுறையின் மறைமுக இலக்குகளில் ஒன்றாகும்.கிளாட்ஃபெல்ட்டி & ஃப்ரம் 1996, ப. xxxi சூழலியல் திறனாய்வை "''இலக்கியத்துக்கும் சுற்றுச்சூழலுக்கும் இடையிலான உறவை [ சூழலிய செயல்முறைக்கான அர்ப்பணிப்பு உணர்வோடு ] ஆராய்தல்'' " என்பதாக லாரன்ஸ் பியோல் வரையறுக்கிறார்.430, n.20 சைமன் சி. எஸ்டோக் என்பவர் பின்வருவதுபோல் கூறினார்: "''விவாதங்களைத் தாண்டி சூழலியல் திறனாய்வு தன்னை வேறுபடுத்திக் கொண்டுள்ளது. இதற்கு முதல் காரணம், இயற்கையுலகைக் கருப்பொருள் ஆய்வுக்கான இலக்காக மட்டும் பாராமல் அதனினும் முதன்மையானதாகக் கருதித் தன்னை அர்ப்பணிக்கும் அதன் நெறிசார் நிலைப்பாடு. இரண்டாம் காரணம், தொடர்புகளை உருவாக்குவதற்கான அதன் அர்ப்பணிப்பு'' ".எஸ்டோக் 2001, ப. 220 மேலும், ஷேக்ஸ்பியர் ஆய்வுகளோடு சூழலியல் திறனாய்வை இணைத்து ஆராயும் தன் கட்டுரையொன்றில் எஸ்டோக் இவ்வாறு வாதிடுகிறார்: "''[ சூழலியல் திறனாய்வு என்பது ] வெறுமனே இயற்கையையோ இலக்கியத்திலுள்ள இயற்கைப் பொருள்களையோ ஆராய்வதைக் காட்டிலும் மேலானது. மாறாக அது, உருவுள்ள உலகங்களின், உருவுள்ள நடைமுறைகளுக்குப் பங்களிக்கும் (இலக்கிய அல்லது பிற) ஆவணங்களில் காண்பிக்கப்படும் இயற்கைச் சூழல் அல்லது அதன் கூறுகளின் (கருப்பொருள், கலை, சமூக, வரலாற்று, கருத்தியல், கோட்பாட்டு, அல்லது வேறுவிதமான ) செயல்பாடுகளை ஆராய்ந்து மாற்றம் ஏற்படுத்துவதற்குத் தன்னை அர்ப்பணித்துள்ள ஏதேனுமொரு கோட்பாடு.''"Estok 2005, pp. 16-17 எஸ்டோக் -கின் இவ் வாதம் [ சூழல் மண்டலம் மற்றும் கற்பனைத் திறமுடைய படைப்புகளுக்கிடையே உள்ள ஒப்புமைகளை ஆராய்ந்து, ''இத்தகைய படைப்புகள், பண்பாட்டு அமைப்பில் சுற்றுச்சூழல் செயல்பாட்டை (மீளுருவாக்கம், புத்துயிர் பெறுதல்) கொண்டிருக்கக்கூடும்'' எனக் கூறும் ] பண்பாட்டுச் சூழலியல் செயல்பாட்டு அணுகுமுறையை எதிரொலிக்கிறது.Zapf 2008 மைக்கேல் பி. கோஹென் என்பவர், "''நீங்கள் ஒரு சூழலியல் திறனாய்வாளராக விழைந்தால், என்ன செய்கிறீர்கள் என்பதை விளக்கவும் [நையாண்டி செய்யப்படாவிட்டால் கூட] விமர்சிக்கப்படவும் தயாராக இருங்கள்.''" என்கிறார். மேலும் இத் திறனாய்வின் சிக்கல்களில் ஒன்று, அதன் "''புகழ்பாடும் திறனாய்வுப்பள்ளி''" எனக் கூறுவதன்வழியே அவ்வாறான விமர்சனத்துடன் தன் குரலையும் சேர்த்துக்கொள்கிறார். அனைத்து சூழலியல் திறனாய்வாளர்களும் ஏதோவொரு சூழலிய உந்துதலைப் பகிர்ந்து கொள்கின்றனர். எனினும் அவர்களுள் பெரும்பான்மையர் 'இயற்கை ஒப்புதல்' போக்கையும்,கேட் சாப்பர், "What is Nature?", 1998 சிலர் 'இயற்கை ஐய'ப் போக்கையும் பின்பற்றுகின்றனர். ஓரளவுக்கு இது பாலினம், பால் (உயிரியல்), இனம் (மாந்த வகைப்பாடு) நெறிமுறைகளை நியாயப்படுத்த 'இயற்கை' என்ற சொல் பயன்பட்ட வழிகளின் பொது உணர்தலாக விளங்குகிறது ( தற்பால்சேர்க்கை 'இயற்கைக்கு மாறானது' எனக் கருதப்பட்டமை ஒரு சான்று). மேலும் இது, சூழலியல் திறனாய்வில் 'சூழலியல்' மொழியின் பயன்பாடுகள் குறித்த ஐயத்தையும் உள்ளடக்கியது; மேலும் இயற்கை-சுற்றுச்சூழல் சார்ந்த பண்பாட்டு விதிமுறைகள், சுற்றுச்சூழல் சீரழிவுக்குப் பங்களிக்கும் வழிகள் குறித்த மதிப்பாய்வையும் உள்ளடக்கியதாகும். ''குலைக்கப்பெறாத இயற்கையே சமன்மையும் ஒத்திசைவும் உடையது'' என்ற கருத்தை 'முல்லைநிலச் சூழலியல்' (pastoral ecology) என்றழைக்கிறார் கிரெக் கெரர்ட் (Greg Garrard)பேரி 2009, பக். 56-58 மற்றொருபுறம் டானா பிலிப்ஸ் என்பவர் ''சூழலியலின் உண்மை'' (The Truth of Ecology) என்ற தன் நூலில், இயற்கை எழுத்தின் இலக்கியத் தரத்தையும் அறிவியல் துல்லியத்தையும் விமர்சித்துள்ளார். இதேபோல், சூழலியல் திறனாய்வுக் கதையாடலை மறுவரையறை செய்வதில் சுற்றுச்சூழல் நீதி இயக்கத்தின் பங்கை அறிந்தேற்க அழைப்பு விடுக்கப்பட்டுள்ளது.பியோல் 1998 ''சூழலியல் திறனாய்வு என்றால் என்ன'' அல்லது ''அது என்னவாக இருக்க வேண்டும்'' என்ற கேள்விக்கு விடையளிக்கும் வகையில் கமிலோ கோமிடிஸ் என்பவர், பரந்ததும் நுண்ணறிவுடையதுமான செயல்பாட்டு வரையறை ஒன்றை வழங்குகிறார் : "[இயற்கையுடனான மனிதத் தொடர்புகளைப் பற்றிய தார்மீகக் கேள்விகளை எழுப்பும்] கலைப் படைப்புகளை ஆராய்ந்து ஊக்குவிக்கும் ஆராய்ச்சித் துறை; அதே நேரத்தில் தலைமுறைகளைப் பிணைப்படுத்தக்கூடிய ஒரு எல்லைக்குள் வாழப் பார்வையாளர்களைத் தூண்டுவது". இதை இவர், அமேசானியக் காடழிப்பு பற்றிய ஒரு திரைப்படத் (பிழைத்) தழுவல் மேல் சோதித்துப் பார்த்துள்ளார். கோமிடிஸின் வரையறையைச் செயல்படுத்தியுள்ள ஜோசப் ஹென்றி வோகல், ''தொழில்நுட்பத் தீர்வற்ற வள ஒதுக்கீட்டுச் சிக்கல்களை விவாதிக்கும்படி பார்வையாளர்களைத் தூண்டுவதால், சூழலியல் திறனாய்வு ஒரு "பொருளாதாரம் சிந்தனைப் பள்ளியாக" அமைந்துள்ளது.'' என்கிறார். ''இயற்கையின் புனைவியப் பதிப்பின் வரலாற்று இடர்களுக்கு மாற்றாக "நகர-இயற்கைப் பலுக்கல்"'' [urbanatural roosting] ''முறையைக் கொண்டுவர வேண்டும்'' என ஆஷ்டன் நிக்கோல்ஸ் வாதிடுகிறார். ''நகர-இயற்கைப் பலுக்கல்'' என்பது நகர்ப்புற வாழ்க்கையையும் இயற்கை உலகையும் நெருக்கமாக இணையக் காணும் ஒரு பார்வையாகும். மனிதர்கள் இப் புவியில் பிற உயிரினங்களைப்போல மென்மையாக வாழவேண்டும் என இப் பார்வை கோருகிறது. சூழலியல் திறனாய்வாளர்களின் ஆய்வுக்குட்படும் விடயங்களுள் சில: * அடிப்படை சூழலியல் விழுமியங்கள். * ''இயற்கை'' என்ற சொல்லின் துல்லியமான பொருள். * வர்க்கம் (சமூகவியல்), பாலினம் அல்லது இனம் போல "இடம்" என்பதும் ஒரு தனித்துவ வகையாக விளங்கும் வாய்ப்பு. * காட்டுப்பகுதி பற்றிய மனித அறிவும் அதன் வரலாற்று வளர்ச்சியும். * பரவலர் பண்பாடு நவீன இலக்கியங்களிலும் தற்காலச் சுற்றுச்சூழல் சிக்கல்களின் இடம். * மானுட மையவியம் தொடர்பான வினாக்கள். * "தற்காலச் சமூகத்தின் பொருள், பண்பாட்டு அடித்தளங்களிலுள்ள" கருத்துக்களை மாற்றக்கூடிய இன்றியமையா அணுகுமுறைகள் தொடர்பான வினாக்கள். அண்மைக்காலமாக, "[http://www.empiricalecocriticism.com புலனறிவுசார் சூழலியல் திறனாய்வாளர்கள்]", சூழற்புனைவு அதன் வாசகர்கள் மீது செலுத்தும் தாக்கத்தைப் புலன்சார் முறையில் மதிப்பீடு செய்யத் துவங்கியுள்ளனர்.
கேள்வி: சூழலியல் திறனாய்வு - இவற்றையும் பார்க்கவும் பற்றி நீங்கள் என்ன அறிந்துள்ளீர்கள்?
பதில்: * திறனாய்வுக் கோட்பாடுகளின் பட்டியல்‎‎ * பண்பாட்டுச் சூழலியல்‎‎
கேள்வி: சூழலியல் திறனாய்வு - வெளியிணைப்புகள் குறித்து விரிவாக சொல்லுங்கள்.
பதில்: * [https://www.easlce.eu/ European Association for the Study of Literature, Culture and Environment (EASLCE)] * [http://www.oxfordjournals.org/isle Isle: Interdisciplinary Studies in Literature and the Environment] * [http://www.ecocriticism.ca Journal of Ecocriticism] * [https://web.archive.org/web/20120118161155/http://www.ecozona.eu/index.php/journal Ecozon@: European Journal of Literature, Culture and Environment] * [http://asle.org.uk/green-letters/ Green Letters: Studies in Ecocriticism] * ''Canadian Poetry: Documents/Studies/Reviews'', No. 55 (Fall/Winter 2004): [https://web.archive.org/web/20170121184913/http://www.canadianpoetry.ca/cpjrn/vol52/vol52index.htm Ecocriticism and Contemporary Canadian Poetry] * [http://www.berfrois.com/2011/03/dinnseanchas/ "Dinnseanchas"] , Eamonn Wall, ''[http://www.berfrois.com/ Berfrois]'', 17 March 2011 * "[https://sites.google.com/site/groupgieco/ GIECO: Grupo de Investigación en Ecocrítica]" * [http://www.nordforsk.org/en/programmes/projects/nordic-network-for-interdisciplinary-environmental-studies-nies Nordic Network for Interdisciplinary Environmental Studies (NIES)] * [http://www.oxfordjournals.org/isle Isle: Interdisciplinary Studies in Literature and the Environment] * [http://www.ecocriticism.ca Journal of Ecocriticism] பகுப்பு:திறனாய்வு பகுப்பு:ஆய்வு பகுப்பு:சூழலியல்